text: Jubilæums-kanoer stjålet 
  19 maj 2011 kl. 18.32
  Kanoklub i Ansager, der står overfor 30 års jubilæum, har i nat fået stjålet sine kanoer.
  De fem glasfiber-kanoer blev lavet for 30 år siden og klubben stod netop overfor at skulle fejre jubilæet, men det bliver måske uden kanoerne. De er nemlig stjålet fra klubhuset bag ALS Teltudlejning i Ansager.   
  
  Hvem? 
  - Det er da forbandet - og helt utroligt, at nogen stjæler sådan fem gamle tunge kanoer, siger klubmedlem Alf Jensen. 
  De fem kanoer var lige blevet nyistandsat op til jubilæet. Sejlturene fandt sted på Ansager å/Varde å.
  Tyveriet er meldt til politiet.
  